pythainlp/thailaw-v1.0 huggingface dataset:
ระเบียบศาลรัฐธรรมนูญ

ว่าด้วยประโยชน์ตอบแทนอื่นในส่วนที่เกี่ยวกับการประกันสุขภาพของ

ประธานศาลรัฐธรรมนูญและตุลาการศาลรัฐธรรมนูญ (ฉบับที่ 2)

-----------------------------------

อาศัยอํานาจตามความในมาตรา 5 แห่งพระราชบัญญัติเงินเดือน เงินประจําตําแหน่งและประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการการเลือกตั้ง ผู้ตรวจการแผ่นดินของรัฐสภา ประธานกรรมการและกรรมการป้องกันและปราบปรามการทุจริตแห่งชาติ และประธานกรรมการและกรรมการตรวจเงินแผ่นดิน พ.ศ. 2541 ศาลรัฐธรรมนูญจึงกําหนดหลักเกณฑ์การจัดหาผู้รับประกัน การจ่ายเงิน วิธีการเบิกจ่ายเงินและอัตราประกันสุขภาพของประธานศาลรัฐธรรมนูญและตุลาการศาลรัฐธรรมนูญไว้ ดังต่อไปนี้ 

ข้อ 1 ระเบียบนี้เรียกว่า “ระเบียบศาลรัฐธรรมนูญว่าด้วยประโยชน์ตอบแทนอื่นในส่วนที่เกี่ยวกับการประกันสุขภาพของประธานศาลรัฐธรรมนูญและตุลาการศาลรัฐธรรมนูญ (ฉบับที่ 2) พ.ศ. 2546”

ข้อ 2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป 

ข้อ 3 ให้ยกเลิกความในข้อ 5 แห่งระเบียบศาลรัฐธรรมนูญว่าด้วยประโยชน์ตอบแทนอื่น ในส่วนที่เกี่ยวกับการประกันสุขภาพของประธานศาลรัฐธรรมนูญและตุลาการศาลรัฐธรรมนูญ พ.ศ. 2541 และให้ใช้ข้อความต่อไปนี้แทน

“ข้อ 5 ให้สํานักงานศาลรัฐธรรมนูญจัดตั้งงบประมาณและเบิกจ่ายเงินงบประมาณเพื่อเป็นค่าใช้จ่ายในการประกันสุขภาพประจําปีให้กับประธานศาลรัฐธรรมนูญและตุลาการศาลรัฐธรรมนูญในอัตราคนละไม่เกินอัตราเงินเดือนของประธานศาลรัฐธรรมนูญหรือตุลาการศาลรัฐธรรมนูญ แล้วแต่กรณี ตามบัญชีท้ายกฎหมายว่าด้วยเงินเดือน เงินประจําตําแหน่ง และประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการการเลือกตั้ง ผู้ตรวจการแผ่นดินของรัฐสภา ประธานกรรมการและกรรมการป้องกันและปราบปรามการทุจริตแห่งชาติ และประธานกรรมการและกรรมการตรวจเงินแผ่นดิน

ในการจัดหาผู้รับประกันตามระเบียบนี้ ให้สํานักงานศาลรัฐธรรมนูญแต่งตั้งคณะกรรมการ ประกอบด้วย รองเลขาธิการสํานักงานศาลรัฐธรรมนูญ เป็นประธาน ผู้อํานวยการสํานักอํานวยกิจการ ศาลรัฐธรรมนูญ ข้าราชการสํานักงานศาลรัฐธรรมนูญอีกจํานวนสามคน เป็นกรรมการ และผู้อํานวยการส่วนการคลังและพัสดุ เป็นกรรมการและเลขานุการ มีอํานาจหน้าที่กําหนดแนวทางจัดหาและพิจารณา เงื่อนไข ผลประโยชน์ที่ได้รับและอัตราเบี้ยประกันของผู้รับประกัน เพื่อเสนอเลขาธิการสํานักงาน ศาลรัฐธรรมนูญพิจารณาอนุมัติ แล้วเสนอให้คณะตุลาการศาลรัฐธรรมนูญรับทราบ”

ประกาศ ณ วันที่ 23 ธันวาคม พ.ศ. 2546

กระมล ทองธรรมชาติ

ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยประโยชน์ตอบแทนอื่น

ในส่วนที่เกี่ยวข้องกับการประกันสุขภาพของประธานศาลรัฐธรรมนูญ

และตุลาการศาลรัฐธรรมนูญ พ.ศ. 2544

---------------------------------------------

                  อาศัยอํานาจตามความในมาตรา 5 แห่งพระราชบัญญัติเงินเดือน เงินประจําตําแหน่ง และประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการ และกรรมการการเลือกตั้ง ผู้ตรวจการแผ่นดินของรัฐสภา ประธานกรรมการและกรรมการป้องกัน และปราบปรามการทุจริตแห่งชาติ และประธานกรรมการและกรรมการตรวจเงินแผ่นดิน พ.ศ. 2541 ศาลรัฐธรรมนูญจึงกําหนดหลักเกณฑ์การจ่ายเงิน วิธีการเบิกจ่ายเงินและอัตราค่าประกันสุขภาพของประธานศาลรัฐธรรมนูญ และตุลาการศาลรัฐธรรมนูญไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยประโยชน์ตอบแทนอื่นในส่วนที่เกี่ยวกับการประกันสุขภาพของประธานศาลรัฐธรรมนูญ และตุลาการศาลรัฐธรรมนูญ พ.ศ. 2544”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ บรรดาระเบียบหรือคําสั่งอื่นใดในส่วนที่กําหนดไว้ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน


ข้อ ๔ ในระเบียบ

                  “การประกันสุขภาพ” หมายความว่า การประกันภัยที่ให้ความคุ้มครองทางด้านการเงินเพื่อ เป็นค่าใช้จ่ายต่างๆ หรือเพื่อชดเชยค่าใช้จ่ายต่างๆ สําหรับการดูแลสุขภาพหรือรักษาตัวในสถานพยาบาล หรือคลินิก หรือเข้ารับการผ่าตัดโดยแพทย์ ในกรณีที่ประธานศาลรัฐธรรมนูญ และตุลาการศาลรัฐธรรมนูญ มีความจําเป็นต้องได้รับการดูแลสุขภาพ เจ็บป่วยหรือประสบอุบัติเหตุ


ข้อ ๕ ให้สํานักงานศาลรัฐธรรมนูญจัดหาผู้รับประกันเพื่อเสนอคณะตุลาการศาลรัฐธรรมนูญ พิจารณาอนุมัติ และให้เบิกจ่ายเงินงบประมาณเป็นค่าใช้จ่ายในการประกันสุขภาพให้กับผู้รับประกันในอัตราคนละไม่เกินสามหมื่นบาทต่อปี


ข้อ ๖ ให้ประธานศาลรัฐธรรมนูญ และตุลาการศาลรัฐธรรมนูญ ได้รับความคุ้มครองจากการประกันสุขภาพ ตามเงื่อนไขในกรมธรรม์ประกันภัย


ข้อ ๗ สิทธิที่จะได้รับเงินเกี่ยวกับการประกันสุขภาพของประธานศาลรัฐธรรมนูญ และตุลาการศาลรัฐธรรมนูญ สิ้นสุดลงเมื่อพ้นจากตําแหน่งไม่ว่าด้วยเหตุใดๆ หรือสัญญาการประกันสุขภาพสิ้นสุด ระยะเวลา


ข้อ ๘ ให้ประธานศาลรัฐธรรมนูญรักษาการตามระเบียบนี้


ผู้มีอํานาจลงนาม -                                                                                   ประกาศ ณ วันที่ 28 กันยายน พ.ศ. 2554

 

                                                                                              อิสสระ นิติทัณฑ์ประกาศ

                                                                  ปฏิบัติหน้าที่ประธานในที่ประชุมคณะตุลาการศาลรัฐธรรมนูญ
คําสั่งกรมบังคับคดี

ที่ 328/2556 

เรื่อง การรายงานศาลขอให้ยกเลิกการล้มละลายตามมาตรา 135 (2) 

แห่งพระราชบัญญัติล้มละลาย พุทธศักราช 2483

------------------------

          เพื่อให้การปฏิบัติงานคดีล้มละลายของกรมบังคับคดีดําเนินไปอย่างรวดเร็ว และคุ้มครอง สิทธิของลูกหนี้และเจ้าหนี้อย่างเป็นธรรม อาศัยอํานาจตามความในมาตรา 32 แห่งพระราชบัญญัติระเบียบบริหาร ราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ให้ยกเลิกแนวปฏิบัติตามหนังสือกรมบังคับคดีที่ ยธ 0501/3442 ลงวันที่ 27 กุมภาพันธ์ 2551 เรื่อง การรายงานศาลขอให้ยกเลิกการล้มละลายตามมาตรา 135 (2) แห่ง พระราชบัญญัติล้มละลาย พุทธศักราช 2483


ข้อ ๒ ในกรณีล่วงพ้นกําหนดระยะเวลา 2 เดือนนับแต่วันประกาศโฆษณาคําสั่งพิทักษ์ทรัพย์ เด็ดขาด ตามมาตรา 91 แห่งพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์ ตรวจสอบว่ามีเจ้าหนี้ยื่นคําขอรับชําระหนี้หรือไม่ หากปรากฏว่าไม่มีเจ้าหนี้ยื่นคําขอรับชําระหนี้ หรือมี เจ้าหนี้ยื่นคําขอรับชําระหนี้ไว้แต่ได้ถอนคําขอรับชําระหนี้เสียทั้งสิ้น ให้เจ้าพนักงานพิทักษ์ทรัพย์รายงานศาล เพื่อขอให้ศาลมีคําสั่งยกเลิกการล้มละลาย ตามมาตรา 135 (2) แห่งพระราชบัญญัติล้มละลาย พุทธศักราช


ข้อ ๓ ในกรณีที่มีเจ้าหนี้มายื่นขอขยายระยะเวลาภายหลังจากเจ้าพนักงานพิทักษ์ทรัพย์ รายงานศาลเพื่อขอให้ศาลมีคําสั่งยกเลิกการล้มละลายของลูกหนี้แล้ว ให้เจ้าพนักงานพิทักษ์ทรัพย์ขอถอนเรื่อง การยกเลิกการล้มละลายคืนจากศาล แต่ทั้งนี้ ถ้าศาลมีคําสั่งในเรื่องดังกล่าวแล้วก็ให้เจ้าพนักงานพิทักษ์ทรัพย์ ยุติการ าเนินการ

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 2 พฤษภาคม พ.ศ. 2556

 

                                                                                            (ลงชื่อ)  วิศิษฏ์ วิศิษฏ์สรอรรถ

                                                                                   (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                  อธิบดีกรมบังคับคดี
ระเบียบศาลรัฐธรรมนูญ

ว่าด้วยเงินประจําตําแหน่งของข้าราชการสํานักงานศาลรัฐธรรมนูญ

พ.ศ. 2557

-----------------------------------------------

              อาศัยอํานาจตามความในมาตรา 6 วรรคหนึ่ง (8) (11) และวรรคสอง มาตรา 7 และมาตรา 8แห่งพระราชบัญญัติสํานักงานศาลรัฐธรรมนูญ พ.ศ. 2542 ข้อ 14 ของระเบียบศาลรัฐธรรมนูญว่าด้วยการบริหารงานบุคคล พ.ศ. 2557 ประกอบมาตรา 50 แห่งพระราชบัญญัติระเบียบข้าราชการพลเรือน พ.ศ. 2551 กฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. 2551และ กฎก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ 2) พ.ศ. 2555คณะตุลาการศาลรัฐธรรมนูญ จึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยเงินประจําตําแหน่งของข้าราชการสํานักงานศาลรัฐธรรมนูญ พ.ศ. 2557”


ข้อ ๒ ระเบียบนี้ให้ใช้บังคับตั้งแต่วันที่ 2 ตุลาคม 2557 เป็นต้นไป


ข้อ ๓ ให้ข้าราชการสํานักงานศาลรัฐธรรมนูญซึ่งได้รับการแต่งตั้งให้ดํารงตําแหน่งประเภทสายงาน และระดับตําแหน่งใด มีสิทธิได้รับเงินประจําตําแหน่งในอัตรา ดังต่อไปนี้

              (1) ประเภทบริหารระดับสูง ได้แก่

                    (ก) ตําแหน่งเลขาธิการสํานักงานศาลรัฐธรรมนูญ ให้ได้รับเงินประจําตําแหน่งในอัตรา 21,000 บาท

                    (ข) ตําแหน่งประเภทบริหารระดับสูง ตามที่ อ.ศร. กําหนด ให้ได้รับเงินประจําตําแหน่งในอัตรา 21,000 บาท

                    (ค) ตําแหน่งรองเลขาธิการสํานักงานศาลรัฐธรรมนูญ ให้ได้รับเงินประจําตําแหน่งในอัตรา 14,500 บาท

              (2) ตําแหน่งประเภทอํานวยการระดับสูง ให้ได้รับเงินประจําตําแหน่งในอัตรา 10,000 บาท

              (3) ตําแหน่งประเภทอํานวยการระดับต้น ให้ได้รับเงินประจําตําแหน่งในอัตรา 5,600 บาท

              (4) ตําแหน่งประเภทวิชาการระดับทรงคุณวุฒิ ได้แก่

                    (ก) ผู้ได้รับการแต่งตั้งให้ดํารงตําแหน่งที่ปรึกษา ให้ได้รับเงินประจําตําแหน่งในอัตรา 15,600 บาท

                    (ข) ตําแหน่งประเภทวิชาการระดับทรงคุณวุฒิ ที่มีประสบการณ์ ทักษะ และสมรรถนะตามหลักเกณฑ์และเงื่อนไขที่ อ.ศร. กําหนด ให้ได้รับเงินประจําตําแหน่งในอัตรา 15,600 บาท

                    (ค) ตําแหน่งประเภทวิชาการระดับทรงคุณวุฒิ ให้ได้รับเงินประจําตําแหน่งในอัตรา 13,000 บาท

              (5) ตําแหน่งประเภทวิชาการระดับเชี่ยวชาญ ให้ได้รับเงินประจําตําแหน่งในอัตรา 9,900 บาท

              (6) ตําแหน่งประเภทวิชาการระดับชํานาญการพิเศษ สายงานนักวิชาการคอมพิวเตอร์ ให้ได้รับเงินประจําตําแหน่งในอัตรา 5,600 บาท

              (7) ตําแหน่งประเภทวิชาการระดับชํานาญการ สายงานนักวิชาการคอมพิวเตอร์ ที่มีประสบการณ์ทักษะ และสมรรถนะตามหลักเกณฑ์และเงื่อนไขที่ อ.ศร. กําหนด ให้ได้รับเงินประจําตําแหน่งในอัตรา 3,500 บาท


ข้อ ๔ ให้ อ.ศร. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หรืออันเนื่องมาจากระเบียบนี้


ข้อ ๕ ในกรณีอื่นนอกจากที่ได้กําหนดไว้ในระเบียบนี้ ให้เสนอ อ.ศร. พิจารณาอนุมัติเป็นราย ๆ ไป


ผู้มีอํานาจลงนาม -                                                                                    ประกาศ ณ วันที่ 13 ตุลาคม พ.ศ. 2557

 

                                                                                                  นุรักษ์ มาประณีต

                                                                                             ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยการจัดสวัสดิการและการสงเคราะห์อื่นแก่ข้าราชการ สํานักงานศาลรัฐธรรมนูญ

พ.ศ. 2542

------------------------------------------

              อาศัยอํานาจตามความในมาตรา 6 (8) แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยการจัดสวัสดิการและการสงเคราะห์ อื่นแก่ข้าราชการสํานักงานศาลรัฐธรรมนูญ พ.ศ. 2542”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้นําพระราชกฤษฎีกา ระเบียบกระทรวงการคลัง ระเบียบการเบิกจ่ายและระเบียบของ ทางราชการที่เกี่ยวกับสวัสดิการและการสงเคราะห์อื่น ซึ่งการรักษาพยาบาล การศึกษาของบุตรการช่วยเหลือบุตรและอื่น ๆ ซึ่งใช้บังคับกับข้าราชการพล มาใช้บังคับแก่ข้าราชการสํานักงานศาลรัฐธรรมนูญ


ข้อ ๔ ให้ข้าราชการสํานักงานศาลรัฐธรรมนูญได้รับค่าใช้จ่ายซึ่งเป็นค่าเครื่องแบบประจํา สํานักงาน ตามระเบียบศาลรัฐธรรมนูญว่าด้วยเครื่องแบบและการแต่งกายของข้าราชการสํานักงาน ศาลรัฐธรรมนูญ ตามที่สํานักงานศาลรัฐธรรมนูญกําหนด


ข้อ ๕ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้


ผู้มีอํานาจลงนาม -                                                                                   ประกาศ ณ วันที่ 30 เมษายน พ.ศ. 2542

 

                                                                                                   เชาวน์ สายเชื้อ

                                                                                         ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยการบริหารงานทั่วไป การบริหารงานบุคคล

การงบประมาณ การเงินและทรัพย์สิน และการดําเนินการอื่น

ของสํานักงานศาลรัฐธรรมนูญ

พ.ศ. 2555

-------------------------------------------------

                  โดยที่เป็นการสมควรมีระเบียบศาลรัฐธรรมนูญ เพื่อให้การบริหารงานทั่วไป การบริหารงานบุคคลการงบประมาณ การเงินและทรัพย์สิน และการดําเนินการอื่นของสํานักงานศาลรัฐธรรมนูญ เป็นไปด้วยความเรียบร้อย โดยสามารถนําบทบัญญัติหรือข้อกําหนดแห่งกฎหมาย กฎ ระเบียบ ข้อบังคับหรือประกาศของราชการฝ่ายบริหารมาใช้บังคับกับการบริหารราชการของสํานักงานศาลรัฐธรรมนูญ

                  อาศัยอํานาจตามความในรัฐธรรมนูญแห่งราชอาณาจักรไทย พุทธศักราช 2550 มาตรา 217พระราชบัญญัติสํานักงานศาลรัฐธรรมนูญ พ.ศ. 2542 มาตรา 3 และมาตรา 6 คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยการบริหารงานทั่วไป การบริหารงานบุคคลการงบประมาณ การเงินและทรัพย์สิน และการดําเนินการอื่นของสํานักงานศาลรัฐธรรมนูญ พ.ศ. 2555”


ข้อ ๒ ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ข้อ ๓ ให้นําบทบัญญัติหรือข้อกําหนดแห่งกฎหมาย กฎ ระเบียบ ข้อบังคับ หรือประกาศของทางราชการเกี่ยวกับการบริหารงานทั่วไป การบริหารงานบุคคล การงบประมาณ การเงินและทรัพย์สินและการดําเนินการอื่นที่ใช้บังคับได้กับข้าราชการพลเรือนสามัญและลูกจ้างประจํามาใช้บังคับกับข้าราชการและลูกจ้างของสํานักงานศาลรัฐธรรมนูญโดยอนุโลม เว้นแต่คณะตุลาการศาลรัฐธรรมนูญได้ออกระเบียบประกาศ หรือมีมติเป็นอย่างอื่น

                  ระเบียบศาลรัฐธรรมนูญว่าด้วยการบริหารงานทั่วไป การบริหารงานบุคคล การงบประมาณการเงินและทรัพย์สิน และการดําเนินการอื่นของสํานักงานศาลรัฐธรรมนูญที่ใช้บังคับอยู่ในวันที่ระเบียบนี้ใช้บังคับ ยังคงใช้บังคับอยู่ต่อไป


ข้อ ๔ บทบัญญัติหรือข้อกําหนดในกฎหมาย กฎ ระเบียบ ข้อบังคับ หรือประกาศที่นํามาใช้บังคับตามข้อ 3 นั้น ให้คําว่า

                  “คณะรัฐมนตรี” หรือ “คณะกรรมการ” หมายถึง คณะตุลาการศาลรัฐธรรมนูญ

                  “นายกรัฐมนตรี” หรือ “รัฐมนตรี” หมายถึง ประธานศาลรัฐธรรมนูญ

                  “ส่วนราชการที่มีฐานะเป็นกรม และมีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรี” หมายถึง สํานักงานศาลรัฐธรรมนูญ ซึ่งมีหัวหน้าส่วนราชการรับผิดชอบในการปฏิบัติราชการขึ้นตรงต่อประธานศาลรัฐธรรมนูญ

                  “หัวหน้าส่วนราชการ” หมายถึง เลขาธิการสํานักงานศาลรัฐธรรมนูญ


ข้อ ๕ การบริหารงานทั่วไป การบริหารงานบุคคล การงบประมาณ การเงินและทรัพย์สินและการดําเนินการอื่นของข้าราชการและลูกจ้างของสํานักงานศาลรัฐธรรมนูญ ที่ได้ดําเนินการไปแล้วก่อนวันที่ระเบียบนี้ใช้บังคับ ให้มีผลสมบูรณ์และใช้บังคับได้


ข้อ ๖ ให้ประธานศาลรัฐธรรมนูญ เป็นผู้รักษาการตามระเบียบนี้


ผู้มีอํานาจลงนาม -                                                                                   ประกาศ ณ วันที่ 17 พฤษภาคม พ.ศ. 2555

 

                                                                                                   วสันต์ สร้อยพิสุทธิ์

                                                                                           ประธานศาลรัฐธรรมนูญ
ประกาศกรมบังคับคดี

เรื่อง การรับและจ่ายเงินทางอิเล็กทรอนิกส์

--------------------------------------------------------------

          เพื่อให้เป็นไปตามนโยบายรัฐบาล กระทรวงยุติธรรม และกรมบังคับคดีในการอํานวย ความสะดวกแก่ประชาชนโดยการนําระบบอิเล็กทรอนิกส์มาใช้ในการปฏิบัติงานให้เป็นไปอย่างมีประสิทธิภาพ และเหมาะสมกับสถานการณ์ กรมบังคับคดีจึงออกประกาศกรมบังคับคดี เรื่อง การรับและจ่ายเงิน ทางอิเล็กทรอนิกส์ ดังต่อไปนี้


ข้อ ๑ ในการยื่นคําร้องขอตั้งเรื่องยึดทรัพย์และอายัดทรัพย์ในคดีแพ่งผ่านระบบอิเล็กทรอนิกส์ (e-Filing) คู่ความ ผู้มีส่วนได้เสียสามารถวางชําระเงิน โดยใช้บริการผ่านเว็บไซต์กรมบังคับคดี www.led.go.th ในหัวข้อ “E-SERVICE” และกดเลือกระบบ การยื่นคําร้องทางอิเล็กทรอนิกส์” เมื่อบันทึกข้อมูลสามารถพิมพ์ ใบแจ้งการชําระเงิน (PAY IN SLIP) ไปชําระเงินผ่านธนาคารกรุงไทย จํากัด (มหาชน) ทุกสาขา ทั่วประเทศ หรือชําระเงินผ่านระบบธนาคาร (mobile-banking) ได้ทุกธนาคารทั่วประเทศ


ข้อ ๒ ในการขอรับเงินในคดี คู่ความ ผู้มีส่วนได้เสีย สามารถยื่นคําร้องขอรับเงินพร้อมแนบสําเนา สมุดบัญชีธนาคารเพื่อให้กรมบังคับคดีโอนเงินส่วนได้ต่าง ๆ เข้าบัญชีได้ โดยผู้นั้นเป็นผู้เสียค่าธรรมเนียม ในการโอน (หากมี) ทั้งนี้ กรมบังคับคดีจะโอนเงินเข้าบัญชีของผู้ที่เป็นตัวความเท่านั้น


ข้อ ๓ คู่ความ ผู้มีส่วนได้เสีย และประชาชนสามารถติดต่อหน่วยงานเพื่อขอรับข้อมูลเพิ่มเติม ผ่านทางไลน์ Open Chat โดยเข้าไปที่เว็บไซต์กรมบังคับคดี www.led.go.th ในหัวข้อ “E-SERVICE” และกด เลือกระบบ “ช่องทางติดต่อหน่วยงานสังกัดกรมบังคับคดีในช่วงสถานการณ์โควิด” และสแกน QR Code ของ หน่วยงานที่ต้องการติดต่อ


ผู้มีอํานาจลงนาม -                                                                                         ประกาศ ณ วันที่ 17 สิงหาคม 2564

 

                                                                                        (ลงชื่อ   อรัญญา ทองน้ําตะโก

                                                                                          (นางอรัญญา ทองน้ําตะโก)

                                                                                             อธิบดีกรมบังคับคดี
ประกาศกรมบังคับคดี

เรื่อง การประชุมเจ้าหนี้ในคดีล้มละลายผ่านสื่ออิเล็กทรอนิกส์

-----------------------------------------------------

โดยที่เป็นการสมควรให้มีประกาศกรมบังคับคดีเกี่ยวกับการประชุมเจ้าหนี้ในคดีล้มละลาย ผ่านสื่ออิเล็กทรอนิกส์ กรมบังคับคดีจึงออกประกาศกรมบังคับคดี เรื่อง การประชุมเจ้าหนี้ในคดีล้มละลาย ผ่านสื่ออิเล็กทรอนิกส์ ดังต่อไปนี้


ข้อ ๑ เมื่อเจ้าพนักงานพิทักษ์ทรัพย์กําหนดให้มีการจัดประชุมเจ้าหนี้ผ่านสื่ออิเล็กทรอนิกส์ ให้เจ้าพนักงานพิทักษ์ทรัพย์แจ้งเจ้าหนี้ และจําเลย ทราบล่วงหน้าว่าการประชุมครั้งนั้นจะดําเนินการ ผ่านสื่ออิเล็กทรอนิกส์ และแจ้งข้อมูลเกี่ยวกับวิธีการที่ใช้ในการประชุมผ่านสื่ออิเล็กทรอนิกส์ 


ข้อ ๒ การประชุมต้องมีการเชื่อมโยงสถานที่ประชุมตั้งแต่สองแห่งขึ้นไป และมีการสื่อสารหรือ ปฏิสัมพันธ์กันได้ด้วยเสียง หรือทั้งภาพและเสียง


ข้อ ๓ การส่งประกาศประชุมเจ้าหนี้และเอกสารประกอบการประชุมจะส่งโดยทางโทรสาร สื่ออิเล็กทรอนิกส์ หรือสื่อทางเทคโนโลยีสารสนเทศประเภทอื่นแทนการติดต่อโดยทางไปรษณีย์ หรือประกอบกัน ก็ได้ และผู้มีหน้าที่จัดการประชุมต้องจัดเก็บสําเนาประกาศประชุมเจ้าหนี้และเอกสารประกอบการประชุมไว้ เป็นหลักฐาน โดยจะจัดเก็บในรูปข้อมูลอิเล็กทรอนิกส์ก็ได้


ข้อ ๔ เจ้าพนักงานพิทักษ์ทรัพย์ต้องกําหนดรหัสประจําตัว หรือชื่อผู้ใช้ระบบ (Username) และรหัสผ่าน (Password) ให้กับผู้เข้าร่วมประชุมล่วงหน้า และเตรียมอุปกรณ์การประชุมผ่านสื่ออิเล็กทรอนิกส์ ให้พร้อมก่อนเวลาการประชุม ไม่น้อยกว่า 1 ชั่วโมง


ข้อ ๕ เจ้าพนักงานพิทักษ์ทรัพย์ต้อง 

(1) จัดให้ผู้ร่วมประชุมแสดงตนเพื่อร่วมประชุมผ่านสื่ออิเล็กทรอนิกส์ก่อนร่วมการประชุม

(2) จัดให้ผู้ร่วมประชุมสามารถลงคะแนนได้ ทั้งการลงคะแนนโดยเปิดเผย และการลงคะแนนลับ 

(3) จัดทํารายงานการประชุมเป็นหนังสือ หรืออาจทําในรูปข้อมูลอิเล็กทรอนิกส์ก็ได้ 

(4) จัดให้มีการจัดเก็บข้อมูลหรือหลักฐานที่เกี่ยวข้องกับการประชุมผ่านสื่ออิเล็กทรอนิกส์ รวมถึงการบันทึกเสียง หรือทั้งเสียงและภาพ แล้วแต่กรณี ของผู้ร่วมประชุมทุกคนตลอดระยะเวลาที่มี การประชุมในรูปข้อมูลอิเล็กทรอนิกส์ เว้นแต่เป็นการประชุมลับ 

(5) จัดเก็บข้อมูลจราจรอิเล็กทรอนิกส์ของผู้ร่วมประชุมทุกคนไว้เป็นหลักฐาน 

(6) กําหนดช่องทางแจ้งเหตุปัญหาข้อขัดข้องในระหว่างการประชุม

ข้อมูลตาม (4) และ (5) ให้ถือเป็นส่วนหนึ่งของรายงานการประชุม 


ข้อ ๖ ผู้ร่วมประชุมทุกคนต้องสามารถเข้าถึงข้อมูลประกอบการประชุม


ข้อ ๗ ให้เจ้าพนักงานพิทักษ์ทรัพย์ผู้จัดการประชุมประสานศูนย์เทคโนโลยีสารสนเทศและ การสื่อสาร จัดเตรียมเทคโนโลยีที่จําเป็นเพื่อให้การประชุมผ่านสื่ออิเล็กทรอนิกส์เป็นไปตามมาตรฐานการรักษา ความมั่นคงปลอดภัยของการประชุมผ่านสื่ออิเล็กทรอนิกส์ตามที่กระทรวงดิจิทัลเพื่อเศรษฐกิจและสังคม ประกาศ กําหนด


ผู้มีอํานาจลงนาม -                                                                                         ประกาศ ณ วันที่ 17 สิงหาคม 2554

 

                                                                                        (ลงชื่อ) อรัญญา ทองน้ําตะโก

                                                                                        (นางอรัญญา ทองน้ําตะโก)

                                                                                             อธิบดีกรมบังคับคดี
ประกาศกรมบังคับคดี

เรื่อง การติดต่อขอรับบริการของสํานักงานบังคับคดีแพ่งในสถานการณ์การแพร่ระบาดของโรคติดเชื้อ

ไวรัสโคโรนา 2019 (COVID - 19) (ฉบับที่ 1)

--------------------------

          ด้วยรัฐบาลได้ออกข้อกําหนดตามความในมาตรา 9 แห่งพระราชกําหนดการบริหารราชการใน สถานการณ์ฉุกเฉิน พ.ศ.2548 (ฉบับที่ 23) ลงวันที่ 15 พฤษภาคม 2564 ผ่อนคลายมาตรการการควบคุมบางกรณี และ ปรับระดับการกําหนดเขตพื้นที่สถานการณ์ ซึ่งมีพื้นที่ควบคุมสูงสุดและเข้มงวด รวม 4 จังหวัด คือ พื้นที่ กรุงเทพมหานคร จังหวัดนนทบุรี จังหวัดสมุทรปราการ และจังหวัดปทุมธานี

          เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ของผู้มาติดต่อราชการใน สํานักงานบังคับคดีแพ่งและเจ้าหน้าที่กรมบังคับคดีซึ่งปฏิบัติงานในจังหวัดพื้นที่ควบคุมสูงสุดและเข้มงวดดังกล่าว ประชาชนสามารถขอรับบริการ ของสํานักงานบังคับคดีแพ่งกรุงเทพมหานคร 1 - 6 สํานักงานบังคับคดีจังหวัด นนทบุรี สํานักงานบังคับคดีจังหวัดสมุทรปราการ สํานักงานบังคับคดีจังหวัดปทุมธานี และสํานักงานบังคับคดีจังหวัด ปทุมธานี สาขาธัญบุรี เพื่อรับคิวในการดําเนินการบังคับคดีได้ ตั้งแต่เวลา 07.30 นาฬิกา จนถึงเวลา 14.00 นาฬิกา เว้นแต่กรณีมีเหตุจําเป็นให้เป็นดุลพินิจของผู้อํานวยการแต่ละแห่ง ทั้งนี้ ตั้งแต่วันที่ 1 มิถุนายน 2564 เป็นต้นไป จนกว่าจะมีประกาศกรมบังคับคดีเปลี่ยนแปลงเป็นอย่างอื่น

          สอบถามรายละเอียดเพิ่มเติมได้ที่สํานักงานบังคับคดีแพ่งกรุงเทพมหานคร 1 - 6 สํานักงานบังคับคดี จังหวัดนนทบุรี สํานักงานบังคับคดีจังหวัดสมุทรปราการ สํานักงานบังคับคดีจังหวัดปทุมธานี และสํานักงานบังคับคดี จังหวัดปทุมธานี สาขาธัญบุรี หรือ สายด่วนกรมบังคับคดี 1111 กด 79 และเว็บไซต์กรมบังคับคดี www.led.go.th


ผู้มีอํานาจลงนาม -                                                                                         ประกาศ ณ วันที่ 27 พฤษภาคม 2564

 

                                                                                          (นางอรัญญา ทองน้ําตะโก)

                                                                                              อธิบดีกรมบังคับคดี
ประกาศกรมบังคับคดี

เรื่อง การติดต่อขอรับบริการคดีล้มละลายและคดีฟื้นฟูกิจการของลูกหนี้ในสถานการณ์

การแพร่ระบาดของโรคติดเชื้อไวรัสโคโรนา 2019 (Covid - 19)

-----------------------

          ด้วยสถานการณ์การแพร่ระบาดของโรคติดเชื้อไวรัสโคโรนา 2019 (Cavid - 19) ระลอกใหม่ในพื้นที่ กรุงเทพมหานครและปริมณฑล และจังหวัดต่างๆ ทําให้มีผู้ติดเชื้อไวรัสดังกล่าวจํานวนมากและมีแนวโน้มการแพร่ระบาด ของโรคมากขึ้น เพื่อความปลอดภัยของผู้มาติดต่อราชการและบุคลากรกรมบังคับคดี และเป็นการป้องกันการแพร่ระบาด ของโรคติดเชื้อไวรัสโคโรนา 2019 (Covid-19) ขอความร่วมมือประชาชนในการติดต่อขอรับบริการคดีล้มละลาย และคดีฟื้นฟูกิจการของลูกหนี้ ดังนี้


ข้อ ๑ การยื่นคําขอรับชําระหนี้ ในคดีฟื้นฟูกิจการของลูกหนี้และคดีล้มละลายเจ้าหนี้สามารถ ยื่นคําขอรับชําระหนี้ทางอิเล็กทรอนิกส์ได้ โดยเข้าเว็บไซต์กรมบังคับคดีหัวข้อยื่นคําขอรับชําระหนี้คดีฟื้นฟูกิจการ โดยสามารถศึกษาขั้นตอน การยื่นคําขอรับชําระหนี้ดังกล่าวจากตัวอย่างที่แสดงไว้ (สามารถดาวน์โหลดได้จาก QR Code ท้ายประกาศนี้ ของลูกหนี้หรือคดีล้มละลายและดําเนินการกรอกข้อมูลตามขั้นตอนที่กําหนดไว้


ข้อ ๒ การตรวจค้าขอรับชําระหนี้ ตามมาตรา 104 แห่งพระราชบัญญัติล้มละลาย พุทธศักราช 2483 หากเจ้าหนี้ไม่ประสงค์จะโต้แย้งคําขอรับชําระหนี้ของเจ้าหนี้รายอื่น ขอให้งดเดินทางมากรมบังคับคดีในวันดังกล่าว และติดตามผลการตรวจคําขอรับชําระหนี้ต่อเจ้าพนักงานพิทักษ์ทรัพย์ทางโทรศัพท์


ข้อ ๓ การประชุมเจ้าหนี้ กรณีที่เจ้าหนี้ประสงค์จะลงมติในกรณีที่ลูกหนี้ยื่นคําขอประนอมหนี้ ก่อนหรือหลังล้มละลาย ขอให้เจ้าหนี้ทําหนังสือลงมติล่วงหน้านําส่งต่อเจ้าพนักงานพิทักษ์ทรัพย์ก่อนวันประชุมเจ้าหนี้ และประสานแจ้งเจ้าพนักงานพิทักษ์ทรัพย์ทางโทรศัพท์ ส่วนคดีล้มละลายคดีใดที่ลูกหนี้ไม่ได้ยื่นคําขอประนอมหนี้ แม้เจ้าหนี้ไม่มาร่วมประชุมเจ้าพนักงานพิทักษ์ทรัพย์จะรายงานศาลพิพากษาให้ลูกหนี้ล้มละลายตามกฎหมายต่อไป เจ้าหนี้สามารถสอบถามผลการประชุมเจ้าหนี้ต่อเจ้าพนักงานพิทักษ์ทรัพย์ทางโทรศัพท์ได้


ข้อ ๔ การสอบสวนกิจการและทรัพย์สินของลูกหนี้ สอบสวนคําขอรับชําระหนี้และการสอบสวนอื่นๆ ในสํานวนคดี ให้เจ้าหนี้หรือลูกหนี้และผู้เกี่ยวข้องส่งบันทึกถ้อยคําพยานแทนการมาสอบสวนต่อเจ้าพนักงานพิทักษ์ทรัพย์ ภายในกําหนดโดยสามารถดาวน์โหลดแบบฟอร์มคําให้การพยาน (ล.5) ได้จากเว็บไซต์กรมบังคับคดี

          สอบถามรายละเอียดเพิ่มเติมเกี่ยวกับคดีล้มละลายได้ที่หมายเลขโทรศัพท์ 0 2881 4999 และคดีฟื้นฟูกิจการของลูกหนี้ หมายเลขโทรศัพท์ 0 2887 5095 - 77 หรือสายด่วนกรมบังคับคดี 1111 กด 79 เว็บไซต์กรมบังคับคดี www.led.go.th


ผู้มีอํานาจลงนาม -                                                                                         ประกาศ ณ วันที่ 16 เมษายน 2564

 

                                                                                             ลงชื่อ อรัญญา ทองน้ําตะโก

                                                                                            (นางอรัญญา ทองน้ําตะโก)

                                                                                                 อธิบดีกรมบังคับคดี